Ĉasado de hipopotamo kaj krokodilo

Ĉasado de hipopotamo kaj krokodilo estas pentraĵo de la flandra pentristo Petro Paŭlo Rubens. Li estis farita ĉirkaŭ 1615-1616. Temas pri olepentraĵo sur canvaso, 2,48 metrojn alta kaj 3,21 m larĝa. Aktuale ĝi konserviĝas en la Alte Pinakothek de Munkeno (Germanio).

La verko estis mendo de la princelektisto Maksimiliano la 1-a Jozefo de Bavario, kiu ĉirkaŭ 1615 dungis Rubens por pentri kvar ĉastemajn scenojn kiel dekoracio de la iama palaco de Schleissheim. Okaze de la Napoleonaj militoj, la kvar menditaj verkoj estis forportitaj al Parizo kiel militakiro. Revenis al Bavario nur tiu Ĉasado de hipopotamo.

En la centro de la pentrajo, la hipopotamo kun malfermita buŝego, estas atakata de ĉasistoj. La animalo estas reprezentata sufiĉe precize, kio sugestas, ke Rubens eble povis vidi iun vivan ekzempleron. 

La komponaĵo sekvas ian preskaŭ piramidan komponon, nome renversitan triangulon kies bazo supre estas formita de la tri arabaj ĉasistoj ĉevalrajdantaj kaj lanĉatakantaj. En la centro de la triangulo du ĉashundoj frontas la defendantan hipopotamon. Sub tiu centro krokodilo kuŝas inter ankoraŭ batalanta ĉasisto (maldekstre) kaj alia kuŝanta (dekstre). Kontraste kun la enorma dinamismo kaj energio de la tuta sceno en malgranda anguleto dekstre videblas ekzota pejzaĝo fone.

Kategorio:Pentraĵoj de la 17-a jarcento
Kategorio:Petro Paŭlo Rubens
Kategorio:Pentraĵoj de Petro Paŭlo Rubens
Kategorio:Ĉasado